സര്ക്കാര് ആശുപത്രികളില് നിയമന നിരോധനം കോഴിക്കോട്: മഹാമാരിക്കാലത്തെ ആരോഗ്യസേവനത്തിന് നാഷനല് ഹെല്ത്ത് മിഷന് വഴി നിയമനം നടത്തിയവരില് അത്യാവശ്യക്കാരല്ലാത്തവരെ പിരിച്ചുവിടണമെന്നും പുതിയ നിയമനങ്ങള് നടത്തരുതെന്നും ആരോഗ്യവകുപ്പിെന്റ നിര്ദേശം.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂഡോക്ടര്മാര്, നഴ്സുമാര്, പാരമെഡിക്കല് ജീവനക്കാര് തുടങ്ങിയവരെ ഇനി നിയമിക്കരുതെന്നും കോവിഡ് ഒന്നാം തരംഗസാഹചര്യത്തില് നിയമിച്ചവരില് അത്യാവശ്യക്കാരല്ലാത്തവരെ പിരിച്ചുവിടണമെന്നുമാണ് ആരോഗ്യകേരളം സ്റ്റേറ്റ് മിഷന് ഡയറക്ടര് ഉത്തരവ് നല്കിയിരിക്കുന്നത്. കോവിഡ് മൂന്നാം തരംഗവ്യാപന ഭീഷണിക്കിടയില് സര്ക്കാര് ഉത്തരവ് വലിയ പ്രതിസന്ധിക്ക് കാരണമാവും. സംസ്ഥാനത്ത് 30,000 ആരോഗ്യപ്രവര്ത്തകരെയാണ് കോവിഡ് പ്രതിരോധപ്രവര്ത്തനത്തിനായി നിയമിച്ചത്. കണക്കിലധികം നിയമനം നടന്നു എന്ന് ചൂണ്ടിക്കാട്ടി ഇതില് നല്ലൊരു ശതമാനം പേരെ പിരിച്ചുവിടാനാണ് സര്ക്കാര് നീക്കം. കോവിഡ് വ്യാപനം നിലയ്ക്കാത്ത സാഹചര്യത്തില് പൊതുജനാരോഗ്യേമഖലയില് ഇത് കടുത്ത പ്രതിസന്ധി സൃഷ്ടിക്കും. ഇത്രയൊക്കെ നിയമനം നടന്നിട്ടും ആരോഗ്യപ്രവര്ത്തകരുടെ ക്ഷാമം മൂലം മെഡിക്കല് കോളജ് ഉള്െപടെ ആശുപത്രികളില് പ്രതിസന്ധി രൂക്ഷമാണ്. കോഴിക്കോട് ജില്ലയില്മാത്രം 1700 ഓളം നിയമനങ്ങളാണ് ഈയിനത്തില് നടന്നത്. എന്നിട്ടും പരാതി വ്യാപകമാണ്.കോവിഡ് ബ്രിഗേഡ് പദ്ധതിപ്രകാരം സംസ്ഥാനത്ത് ഏറ്റവും കൂടുതല് നിയമനം നടന്നത് തൃശൂര് ജില്ലയിലാണ്. ദേശീയ ആരോഗ്യപദ്ധതി എന്.എച്ച്.എം കോവിഡ് പ്രതിരോധപ്രവര്ത്തനങ്ങള്ക്ക് ലോകബാങ്ക് അനുവദിച്ച ഫണ്ട് തീര്ന്നതാണ് നിയമനനിരോധത്തിനും പിരിച്ചുവിടലിനും കാരണമായി പറയുന്നത്. അതേ സമയം താല്കാലികക്കാരെ നിയമിക്കുന്നതിനനുസരിച്ച് അവരെ ഉത്തരവാദിത്തമേല്പിച്ച് സ്ഥിരനിയമനത്തിലുള്ളവര് ഇഷ്ടം പോലെ ലീവെടുത്തുപോവുകയാണെന്നും വിമര്ശനമുണ്ട്.